สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 23 พ.ย. 60
24 พ.ย. 2560

ตลาดหุ้นยุโรป ปิดขยับขึ้นเล็กน้อยเมื่อคืนนี้ (23 พ.ย.) โดยได้ปัจจัยหนุนจากรายงานของไอเอชเอส มาร์กิต ซึ่งระบุว่าดัชนีผู้จัดการฝ่ายจัดซื้อ (PMI) รวมภาคการผลิตและภาคบริการเดือนพ.ย.ของยูโรโซน ขยายตัวแตะระดับสูงสุดในรอบ 79 เดือน รวมทั้งรายงานของสำนักงานสถิติแห่งชาติของเยอรมนีซึ่งบ่งชี้ว่า ผลิตภัณฑ์มวลรวมภายในประเทศ (GDP) ยังคงขยายตัวได้ดีในไตรมาส 3
ดัชนี Stoxx Europe 600 ปรับตัวขึ้น 0.02% ปิดที่ 387.12 จุด
ดัชนี CAC-40 ตลาดหุ้นฝรั่งเศสปิดที่ 5,379.54 จุด เพิ่มขึ้น 26.78 จุด หรือ +0.50%
ดัชนี DAX ตลาดหุ้นเยอรมันปิดที่ 13,008.55 จุด ลดลง 6.49 จุด หรือ -0.05%
และดัชนี FTSE 100 ตลาดหุ้นลอนดอนปิดที่ 7,417.24 จุด ลดลง 1.78 จุด หรือ -0.02%
 
ตลาดหุ้นลอนดอน ปิดขยับลงเมื่อคืนนี้ (23 พ.ย.) หลังจากที่ปรับตัวขึ้นติดต่อกัน 3 วันทำการก่อนหน้านี้ โดยตลาดถูกกดดันจากแรงเทขายในหุ้นเซนทริกา หลังบริษัทแม่ของ “บริติช แก๊ส” รายนี้ ได้เปิดเผยผลประกอบการที่น่าผิดหวัง
ดัชนี FTSE 100 ลดลง 1.78 จุด หรือ -0.02% ปิดที่ 7,417.24 จุด
 
ตลาดหุ้นนิวยอร์กปิดทำการวันพฤหัสบดีที่ 23 พ.ย. เนื่องในวันขอบคุณพระเจ้า
ตลาดทองคำนิวยอร์กปิดทำการวันพฤหัสบดีที่ 23 พ.ย. เนื่องในวันขอบคุณพระเจ้า
ตลาดน้ำมันนิวยอร์กปิดทำการวันพฤหัสบดีที่ 23 พ.ย. เนื่องในวันขอบคุณพระเจ้า
ตลาดเงินนิวยอร์กปิดทำการวันพฤหัสบดีที่ 23 พ.ย. เนื่องในวันขอบคุณพระเจ้า